钦定古今图书集成/方舆汇编/职方典/第1424卷 > 平乐府城池考 府志
## 钦定古今图书集成/方舆汇编/职方典/第1424卷 > 平乐府城池考 府志

本府。〈平乐县附郭。〉

平乐府城池　东跨凤山，南瞰大江，西北带恭城江。唐武德八年，徙乐州，即今治。其城则刺史汪齐贤所筑。宋治平元年，知州事汪齐重修其城，高二丈二尺，广轮一百四十六丈。乾道间，太守葛永庆因寇警，凿州治后山，为壕堑铁䦆所及，皆有鳞甲，土山断处，红鲜如血。赵峤为守，恐泄旺气，欲覆其地，不果。元初，诏毁天下城池，昭累被寇。至正间，监郡秃斯敛民墙石以城之，功未就而去。次年，通守赵士元乃续完。明初，外寇时警，洪武间，知府李谊奏设守御平乐所。千百户刘源等以旧城狭隘，不足容军，请辟广，始甃以砖，又增拓之，高二丈四尺，广轮五百四十一丈。为门三：南曰安定，西曰宁远，北曰镇彝。为戍楼三，敌楼、冷铺一十七间。万历间，知府欧阳东凤见南门右，北门左，马道城垛逼窄，动支库银，督工增高城垛，开马道计四百三十四丈，重建三门城楼。

皇清康熙六年，总督两广部院卢巡抚广西都察院

“金，左布政使司李、右布政使司王、按察使司李、兵备道胡，平乐府知府王延裪、推官欧阳动生各捐俸。” 命知县蓝奋兴修北门城楼一座，敌楼二座。康熙九年，霪雨弥月，城垣倾颓一十三处。平乐府知府杨荣荫、知县陈光龙“捐赀修凤凰楼后城垣一百一十五丈，西北一带马道九处六十馀丈。康熙十年，又修南门” 城楼一座。按府城惟漓水东注，势若建瓴。而昭山以下，恭、荔合流，地灵泻而不聚。昔郡守曾云：“城南两山对峙江中，为全郡水口。若建一浮桥关锁，当大有利济于平者。” 郑圭亦云：“建桥有三利，民无胥溺之苦，一也；𬨎轩无候济之烦，二也；本郡有商船之税，有盘盐之饷，长江一泻，易于隐漏，需桥以防” 关放，三也。

外州县

恭城县城池　，南东西三面临江，而西面尤逼江浒。北倚山际，周围城垣，下以石砌，上甃以砖，为门三。唐武德八年，建置于凤凰山下，旧址犹存，今名“老县基。” 明成化年间，知县夏玮以凤凰山下旧城屡遭水患，据耆民孟凤麟等申请，郡守阳冠改迁今治。正德十六年，兵备张祐以岁久倾圮，发锾修葺，拆去串楼，用砖筑砌，并建“东门鼓楼。” 万历十年，本府通判朱应辰署县事，见黉宫逼近城址，与弟子员各捐俸金，移城开筑。万历三十三年，知县陈朝策拓西城，辟西门，上仍盖串楼。工未竟，知县陈豸续完之。

皇清康熙四年，知县张泰阶重修，康熙六年二月内。

又修葺城楼：康熙八年冬，九年春，雪积雨霪，土崩石溃，吼裂如霆，到处倾仆，东门城楼及桥俱隳，共倒城垣一百四十三丈七尺，垛口二百七十三个。知县曹林韵于康熙九年秋纠工庀材，重新起筑完竣：南门曰“迎薰” ，东门曰“朝阳” ，西门曰“文昌” ，高一丈二尺，广二百七十丈，垛口五百五十四个。

冨川县城池　，明洪武二十九年筑，周围六百三十四丈，高一丈八尺。为门四：东曰“向日” ，南曰“迎薰” ，西曰“昇平” ，北曰“泰定。” 门各有楼。岁久，城垣楼橹倾颓殆甚。明末屡经兵燹，门楼烧毁无存。

皇清康熙十一年，知县刘钦邻增修城垣，重建东南。

西北四门楼城外池边马路、修砌完固。

贺县城池　，秦汉以前旧有土城，为门四，高二丈，周七里。宋因旧址，以砖增筑三尺，为门三，为楼四。元初毁诸城，惟此独存。明洪武二十九年

开，设守御千户所，军至多疫。俗以甑山形势冲逼西门所致。千户王奎至，申白其事，用土石闭塞，因废其楼，止存镇远、宁建二门。壕深七尺，阔二丈五尺。嘉靖十一年，府江兵备道副使伍箕同本县知县王聪重修。城计五百七十丈零四尺，垛凡一千零七十，有四角楼四，守城窝铺一十六间。东筑月城，为楼一，兵马司一。南亦筑月城，为楼一，兵马司一。嘉靖十四年乙未夏五月，大水渰城，知县陈试修葺。至是仍开西门，建楼一，曰“瑞云” ，为兵马司一。寻复闭。今

皇清仍旧制。

荔浦县城池　，建自明洪武元年，在今县治城南。知县马祐所筑。滨江背山，每贼来，率自高上而下，累为所破。景泰元年，知县伍绘乃迁今城。周围二百四十八丈，高一丈八尺。为门二：南曰“迎薰” ，北曰“承恩。” 万历九年，增开东西二门，东曰长春，西曰“阜城” ，各有楼。邑地最高，俯临城外，不啻四五丈，环绕无壕。后因贼乱，关厢无民，遂塞东西二门。

修仁县城池　，自明“成化十七年筑，有东、西、南三门，为楼三座，周围二百零九丈，高一丈八尺，阔八尺，女墙二百七十五垛，窝铺四间，无壕。”

皇清因之。康熙五年，知县李子实奉抚院檄捐赀修。

整

昭平县城池　旧在西岸，明成化间总督朱英所筑，寇陷，降为堡。正德三年，副使郑岳迁堡城于东岸，置守备司。万历四年，署县徐经历奉文复建于西岸下石上。砖高一丈七尺，广轮二百四十丈，为门三，城楼四，窝铺八间。

皇清顺治十八年，委署县事郁之玠重建。城无池，南

临府江为池，东、西北山石砂砾，池故不凿焉。永安州城池　，明成化十三年建筑，设东、西、南三门，其北逼近州治，后故未开，有门。城高一丈五尺许，周围八百九十步，四至未满一里。楼四座，女墙四百四十九垛，窝铺八间，四面无壕，惟横一沟。自东决西，各设栅，引水由沟而入，穿城内石桥下，名唤官河，复从西出灌田。城门，东曰《宣化》，西曰《镇远》，南曰“永定” ，北曰《天一》。至

皇清顺治十七年，屠德隆补葺修理。康熙五年，知州

邓林尹重修